2003 इं माइथायनि सिगां बि टि सि ओनसोलाव जेबो जौगालु बिथांखिफोराव मावफुं जायाखैमोन नाथाय 2003 इं माइथाय उनाव बि टि सि ओनसोलाव हाग्रामा महिलारीनि दैदेन्नाय बि पि एफ सरकारआ गोबां जौगालु हाबाफारि मावनायखौ गासै राय्जो राजाफोरा मिथिगौ लामा दालां स्लुल कलेज लुफुंनानै होदों होन्नानै रोखा रोखा बिबुंथि होयो।       एरैहाय 29 नं सुक्लाइ सेरफांआव गनेश कचारीआ जौसे जौखोन्दो बिसाइख’थियाव देरहासात जागोन होन्नानै राय्जो राजाफोरनि सिगाङाव कचारीआ बिबुंथि। आरो इउ पि पि एल राजखान्थि दोलोनि आफादगिरि प्रमद बर’आ सासे मिसलिया मानसि राय्जो राजाफोरा बिथांनो रावबो भत होआ होन्नानै बुंबावयो आरो तामुलपुर बिधान सभा बियाबनि एम एल ए,  बि पि एफ दोलोनि गाहाइ नेहाथारि इमानुयेल मुसाहारीआ आसामनि बयनिख्रुइबो दुर्बल एम एल ए होन्नानै बुङो आरो राजखान्थि फोथाराव सुबिधा बादि बिबान मोनैनि थाखाय़ बि पि एफ दोलो नागारनानै बिथाङा गावनि खाबुखौ गावनो जाना लाबाय होन्नानै बुंबावयो।